## La delegada del Consell a Castelló, Susana Fabregat, ha presentat la jornada ‘Periodisme i comunicació en festes: Magdalena’

*** Ha destacat la responsabilitat dels mitjans de comunicació d’informar i de divulgar la història, la cultura i les tradicions**

La delegada del Consell a Castelló, Susana Fabregat, ha presentat, en un acte celebrat a l’Espai Menador, la jornada ‘Periodisme i comunicació en festes: Magdalena’, organitzada pel periòdic digital *Actualidad Castellón* i que ha comptat amb la col·laboració de la Generalitat Valenciana i l’Ajuntament de la ciutat.

En el seu discurs inaugural, Fabregat ha indicat que els mitjans de comunicació tenen la responsabilitat d’informar, però “també de divulgar continguts sobre la història, la cultura i les tradicions populars”, a més, per a delegada del Consell, “els periodistes, amb les seues narracions i cròniques, actuen com a notaris de la realitat festiva, preservant la memòria per a futures generacions”.

La jornada, en la qual han participat diverses personalitats del món de la comunicació i de la societat de Castelló, ha servit per a aprofundir en les festes de la Magdalena com a element d’identitat cultural i la importància de la comunicació per a promocionar-les.

Fecha: 29/02/2024